stanford-oval/wikipedia huggingface dataset:
Valkoinen Neuvosto
Historia

Valkoinen Neuvosto muodostettiin vuonna 2463 Auringon Kolmatta Aikaa, kun Suureen Vihermetsään saapui pahuuden voimia ja se muuttui Synkmetsäksi. Velhot ja haltioista viisaimmat perustivat neuvoston, joka suojelisi Keski-Maata ja selvittäisi Synkmetsän pahojen voimien alkuperän. Galadriel olisi halunnut velho Gandalf Harmaan Valkoisen Neuvoston johtajaksi, mutta Gandalf kieltäytyi ja Neuvoston johtajaksi julistettiin Saruman Valkoinen, velhojen veljeskunnan päällikkö.
Vuonna 2851 Gandalf kertoi olleensa Dol Guldurissa ja saaneen selville, että Synkmetsän pimeys johtui Sauronista, joka oli palannut ja keräsi voimia itselleen. Gandalf suositteli Valkoisen Neuvoston hyökkäävän Dol Gulduriin ennen kuin Sauron kasvaisi täyteen mahtiinsa, mutta Saruman viivytti heitä. Hän valehteli ja väitti uskovansa Sormusten Sormuksen huuhtoutuneen ikuisiksi ajoiksi mereen, jolloin Sauron ei voisi sitä löytää ja kasvaa täyteen mittaansa. Neuvosto uskoi Sarumania.
2941 Viiden armeijan taistelun aikaan Gandalf neuvoi pyysi Neuvostoa hyökkäämään Dol Gulduriin. Saruman hyväksyi ja hyökkäyksen aikana Sauron pakeni. Varjo väistyi Synkmetsästä, mutta Sauron palasi Mordoriin ja aloitti Barad-dûrin jälleenrakentamisen.
2953 Valkoisen Neuvoston kokouksessa Saruman kertoi saaneensa selville, että Sormus oli todellakin kadonnut meren pohjaan. Kokous oli Valkoisen Neuvoston historian viimeinen.
Todellisuudessa kukaan ei tiennyt, että Saruman yritti löytää Suurimman Sormuksen ja nousta Keski-Maan hallitsijaksi. Hän oli yrittänyt etsiä Sormusta Kurjenmiekkakentällä ja linnoittanut Rautapihan linnakkeen. Hän oli myös kerännyt palvelijoikseen mustainmaalaisia ja örkkejä. Saruman oli valehdellut Neuvostolle ja kukaan ei ollut ymmärtänyt hänen todellisia suunnitelmiaan ennen kuin Sauron oli saanut Barad-dûrin tornin jälleenrakennettua.
Veraventure

| Veraventure |
| --- | --- |

Yritysmuoto:  Julkisrahoitteinen osakeyhtiö
Perustettu:  2003
Puheenjohtaja:  Veijo Antero Ojala
Kotipaikka:  Kuopio, Suomi
Toimiala:  Pääomasijoittaminen
Tuotteet:  Siemen-, käynnistys- ja rahastosijoitukset
Henkilöstö:  11
Emoyhtiö:  Finnvera
Tytäryhtiöt:  Aloitusrahasto Vera Oy
Kotisivu:  www.finnvera.fi
Infobox OKVirheellinen NIMI-arvo: 
Veraventure Oy on valtion pääomasijoitusyhtiö, joka vastaa sijoituksista Oy-muotoisiin alueellisiin pääomasijoitusrahastoihin, sekä näiden rahastojen kehittämisestä. Yritys hallinnoi muun muassa Aloitusrahasto Vera Oy:ta eli Averaa (perustettu 2005), joka siemenrahoittaa alkavia innovatiivisia yrityksiä. Veraventuren päätoimipaikka on Kuopio. Tämän lisäksi sillä on sivutoimipisteet Helsingissä ja Oulussa.
Veraventure on Finnvera Oyj:n tytäryhtiö.
Aiheesta muualla

Veraventure (Arkistoitu – Internet Archive)
Yrityskiihdyttämöistä uusia nopean kasvun yrityksiä. Työ- ja elinkeinoministeriö, 20.3.2009.
Volkskas

Volkskas on vuonna 1934 perustettu eteläafrikkalainen pankki. Sen perustamisesta päätettiin afrikaanerinationalistisen Broederbond salaseuran kokouksessa elokuussa 1931 ja huhtikuussa 1934 kuusikymmentä buuria lopulta perusti sen pitkien keskustelujen jälkeen. Volkskasia pidettiin aikaisemmin yleisesti Broederbondin pankkina ja kaikki sen hallituksen jäsenet kuuluivat järjestöön.
Vasili Barmin

Vasili Aleksandrovitš Barmin (ven. Васи́лий Алекса́ндрович Барми́н; 6. toukokuuta (J: 24. huhtikuuta) 1878 Pietarin kuvernementti, Venäjän keisarikunta – 8. heinäkuuta 1932 Tallinna, Viro) oli venäläinen insinööriupseeri, joka toimi Suomen Rakennushallituksen pääjohtajana vuosina 1913–1917.
Barmin kävi kadettikoulun Tiflisissä Georgiassa ja suoritti vuosina 1895–1898 Nikolain sotilasinsinöörikoulun. Hän valmistui Nikolain insinööriakatemiasta vuonna 1903 ja siirtyi esikuntaupseeriksi insinöörijoukkoihin. Hänet siirrettiin samana vuonna Kaukoitään Kwantungin alueelle ja hän oli Venäjän–Japanin sodan aikana vuonna 1904 Port Arthurin linnoituksen insinööripäällikön apulaisena. Vuosina 1905–1913 Barmin oli Helsingissä Viaporin linnoituksen insinöörikunnan jäsenenä ja myöhemmin yliupseerina. Hän osallistui Pietari Suuren merilinnoituksen rakennustöiden johtoon Tallinnassa. Barmin nimitettiin toisen sortokauden aikana vuonna 1913 Suomen yleisten rakennusten ylihallituksen ylitirehtööriksi. Hänet ylennettiin everstiluutnantiksi vuonna 1914 ja everstiksi huhtikuussa 1917.
Barminin roolia Rakennushallituksen johdossa on luonnehdittu lähinnä virkamiesmäiseksi ja hän oli epäsuosittu suomalaisten alaistensa keskuudessa. Hän puhui hieman ruotsia, mutta ei lainkaan suomea. Häntä pidetään Helsingin Aleksanterinkatu 6–10:ssä sijaitsevan valtion virastotalon (nykyinen Työ- ja elinkeinoministeriö) vuosina 1915–1917 toteutetun yhtenäisen julkisivun toisena suunnittelijana, sillä Magnus Schjerfbeckin signeeraamissa piirustuksissa on myös Barminin hyväksyntä. Barmin joutui eroamaan helmikuun vallankumouksen seurauksena keväällä 1917.
Barmin palveli vielä jonkin aikaa Mäkiluodon rannikkolinnoituksessa. Hän eli myöhemmin emigranttina Virossa. Vuodesta 1920 hän oli Viron puolustusvoimien palveluksessa ja osallistui rannikkolinnoitusten kunnossapitoon. Barmin sai Viron kansalaisuuden 1928. Hän kuoli vuonna 1932 ja hänet haudattiin ortodoksiselle Aleksanteri Nevskin hautausmaalle Tallinnaan.
Verbascum kochiiforme

| Verbascum kochiiforme> Tieteellinen luokittelu |
| --- | --- |
Domeeni:  Aitotumaiset Eucarya
Kunta:  Kasvit Plantae
Kaari:  Putkilokasvit Tracheophyta
Luokka:  Kaksisirkkaiset Magnoliopsida
Lahko:  Lamiales
Heimo:  Syyläjuurikasvit Scrophulariaceae
Suku:  Tulikukat Verbascum
Laji:  kochiiforme
Kaksiosainen nimi
 Verbascum kochiiforme  Boiss. & Hausskn. 
  [ Muokkaa Wikidatassa ] [ ohje ]  
Verbascum kochiiforme on tulikukkien (Verbascum) sukuun ja syyläjuurikasvien (Scrophulariaceae) heimoon kuuluva putkilokasvi – täsmällisemmin kaksisirkkainen. Tieteellisen nimen sille antoivat ensimmäisenä Boiss. ja Hausskn. Sillä ei ole alalajeja.
Levinneisyysalue

Iran
Kirjallisuutta

Boiss. & Hausskn.: ​.  In: Boiss., Fl. 4: 335, 1879.
Virnamäki

Pystykiviä Virnamäen muinaisjäännösalueella vuonna 2013.
Virnamäki on rautakautinen lehtomainen muinaisjäännösalue Turussa. Se sijaitsee Halisten kaupunginosassa Aurajoen pohjoisrannalla. Virnamäeltä tunnetaan polttokenttäkalmisto ja rautakautinen asuinpaikka. Alueella sijaitsee myös useita kuppikiviä. Virnamäki muodostaa ainakin 250 metrin pituisen löytöalueen, joka edustaa myös Aurajokivarren kulttuurimaisemaa.
Aiheesta muualla

Turkulaiset.fi: Virnamäki, Vanha Ravattulantie, Ravattula ja Ristimäki
Volkov

Volkov (ven. Во́лков) tai Volkoff, naisilla Volkova (Во́лкова) on yleisimpiä venäläisiä sukunimiä. Se perustuu henkilönimeen Volk (Волк), jonka merkitys on ’susi’. Nimi voi tarkoittaa seuraavia henkilöitä tai asioita:
Volkov
Aleksandr Aleksandrovitš Volkov (s. 1948), neuvostoliittolainen kosmonautti
Aleksandr Nikolajevitš Volkov (s. 1953), venäläinen jääpalloilija
Aleksandr Volkov (s. 1988), venäläinen vapaaottelija
Aleksandr Volkov (s. 1997), venäläinen jääkiekkoilija
Aleksandr Aleksandrovitš Volkov (1951–2017), Udmurtian ensimmäinen presidentti
Aleksandr Lukitš Volkov (1928–2020), karjalainen runoilija
Alexey Volkov (s. 1988), venäläinen ampumahiihtäjä
Fjodor Volkov (1729–1763), venäläinen näyttelijä
Konstantin Volkov (s. 1960), venäläinen seiväshyppääjä
Konstantin Volkov (s. 1997), venäläinen jääkiekkomaalivahti
Leonid Volkov (1934–1995), neuvostoliittolais-venäläinen jääkiekkoilija, olympiavoittaja ja maailmanmestari
Leonid Volkov (s. 1990), venäläinen poliitikko
Nikolai Volkoff (1947–2018), kroatialainen showpainija
Oleksandr Volkov (s. 1964), ukrainalainen koripalloilija ja poliitikko
Sergei Volkov (s. 1973), venäläinen kosmonautti
Solomon Volkov (s. 1944), neuvostoliittolaissyntyinen yhdysvaltalainen musiikkitieteilijä
Vladislav Volkov (1935–1971), neuvostoliittolainen kosmonautti
Volkova
Ekaterina Volkova (s. 1997), suomalainen rytminen voimistelija
Jekaterina Volkova (s. 1978), venäläinen juoksija
Julija Volkova (s. 1985), venäläinen poptähti
Lilija Volkova, kestävyysjuoksija Lilija Šobuhovan (s. 1977) tyttönimi
Vera Volkova (1912–1975), venäläinen balettitanssija ja balettipedagogi
Zinaida Volkova (1901–1933), venäläinen kommunisti, Lev Trotskin tytär
Muita
Volkova derevnja, Pietarin kaupungin alueella sijaitsevan historiallisen Sutelan kylän venäjänkielinen nimi
Volkovon hautausmaa, hautausmaa Sutelassa
| --- | --- |
: Tällä täsmennyssivulla luetellaan henkilöitä, joilla on sama sukunimi.
Volkseigener Betrieb

VEB Pentacon -kameratehdas vuonna 1978.
Volkseigener Betrieb eli VEB ("kansan omistama laitos")  on lyhenne, jota käytettiin Saksan demokraattisessa tasavallassa teollisuusyrityksistä. Se oli niiden juridinen muoto. Esimerkki VEB-yrityksistä oli VEB Automobilwerk Eisenach. Lyhenne liitettiin yrityksen varsinaiseen nimeen, ja sen puolesta piti kamppailla sosialistisen suunnitelmatalouden puitteissa suunnitelmien toteuttamiseksi vähintäänkin suunnitelmien mukaisesti. Vaikka niitä luonnehdittiin kansan omistamiksi, ne olivat valtion ja puoluejohdon alaisia, eikä niitä saanut myydä yksityisille. 1960-luvun lopulta alkaen niitä alettiin yhdistää kombinaateiksi.
Kun markkinatalous taas otettiin käyttöön Saksojen yhdistyessä, 8 000 VEB-yritystä ja kombinaattia yksityistettiin, ja samalla hävisi miljoonia työpaikkoja.
Valkoinen Penkkijärvi

| Valkoinen Penkkijärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Ruovesi
Koordinaatit:  61°59′23″N, 23°50′01″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Karjulanjoen valuma-alue (35.36)
Laskuoja:  oja Leppäjärveen 
Järvinumero:  35.369.1.007
Mittaustietoja
Pinnankorkeus:  189 m  
Rantaviiva:  0,697 km  
Pinta-ala:  2,072 ha  
Saaria:  ei saaria 
 fiValkoinen Penkkijärvi 
Valkoinen Penkkijärvi  tai myös Valkoinen Penkjärvi on Pirkanmaalla Ruovedellä Pihlajalahden kylän lähellä sijaitseva järvi, joka kuuluu Kokemäenjoen vesistöön.
Maantietoa

Järven pinta-ala on 2,1 hehtaaria ja se on 300 metriä pitkä ja 100 metriä leveä. Järvellä ei ole kartan mukaan saaria. Sen rantaviivan pituus on 700 metriä.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Näsijärven–Ruoveden alueen (35.3) Karjulanjoen valuma-alueella (35.36), jonka Kalliojärvien valuma-alueeseen (35.369) se kuuluu. Järven vedenpinnan korkeus on 189 metriä mpy.
Viimeisellä rannalla

Viimeisellä rannalla voi tarkoittaa jotakin seuraavista:
Viimeisellä rannalla, Nevil Shuten romaani
Viimeisellä rannalla, vuonna 1959 julkaistu Shuten romaaniin perustuva elokuva
Viimeisellä rannalla, vuonna 2000 julkaistu Shuten romaaniin perustuva kolmiosainen televisioelokuva
Viimeisellä rannalla, Sir Elwoodin hiljaiset värit -yhtyeen single
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Viimeisellä rannalla”, voi hakea sivunnimihaulla, laajalla sivunnimihaulla tai tekstihaulla.
Ville Kangas

Ville Kangas
Jaakko Wiljami (Ville) Kangas (s. 1977) on kaustislainen viulisti, multi-instrumentalisti, säveltäjä ja tuottaja.
Kangas on työskennellyt paitsi sooloartistina, myös erilaisia musiikkigenrejä edustavien yhtyeiden ja artistien kanssa muusikkona, säveltäjänä, sovittajana ja tuottajana, sekä Kaustisen kansanmusiikkijuhlien ohjelmatuottajana. Hän on toiminut myös kulttuuritapahtumien tiedottajana ja valokuvaajana.
Kangas polveutuu kaustislaisista musiikkisuvuista kummankin vanhempansa kautta ja esivanhemmat (Wiljami Niittykoski, Aaro Kentala, Markun Joonas) kertovat vahvoista pelimannijuurista. Samasta suvusta on kysymys, kun puhutaan 1970-luvulla kansanmusiikkiin suuresti vaikuttaneista Kankaan pelimanneista tai klassiselta puolelta tutuista Kankaan veljeksistä.
Palkinnot ja tunnustukset

Suomen kulttuurirahaston kolmivuotinen apuraha 2006–2008 taiteelliseen työskentelyyn.
Soolotuotanto

Suuri erehdys (2001)
Yöaika (2005)
Aiheesta muualla

Ville Kankaan kotisivu
Universal Studios

| Universal Studios |
| --- | --- |

Yritysmuoto:  tytäryhtiö
Perustettu:  30. huhtikuuta 1912 Hollywood, Yhdysvallat
Avainhenkilöt:  Carl Laemmle, perustaja Ronald Meyer, toimitusjohtaja
Kotipaikka:  Universal City, Kalifornia
Toiminta-alue:  maailmanlaajuinen
Toimiala:  elokuvateollisuus
Tuotteet:  elokuvat
Nettotulos:  4,239 miljardia dollaria (2011)
Tilikauden tulos:  27 miljoonaa dollaria (2011)
Emoyhtiö:  NBCUniversal
Tytäryhtiöt:  Illumination
Omistaja:  Comcast
Kotisivu:  www.universalstudios.com
Infobox OKVirheellinen NIMI-arvo: 
Universal Studios (Universal Pictures, Universal City Studios) on Comcast-viestintäyhtiöön kuuluvan NBCUniversalin tytäryhtiö ja yksi suurimmista yhdysvaltalaisista elokuvastudioista. Sen tuotantostudiot ja toimistot sijaitsevat osoitteessa 100 Universal City Plaza Drive Universal Cityssä Kaliforniassa. Muut toiminnot on sijoitettu New Yorkiin. Universal on toiseksi vanhin studio Hollywoodissa Viacomin Paramount Picturesin jälkeen. Yhtiö kuuluu Motion Picture Associationiin.
Historia > Universal-International

Vuonna 1936 Laemmlet menettivät omistuksensa yhtiössä. J. Cheever Cowdin otti yhtiön omistukseensa. Hänen johdollaan tehtiin sopimukset William Wylerin ja Margareth Sullavanin kanssa. Laulaja Deanna Durbin solmi sopimuksen elokuvasta Three Smart Girls, 1936, Joe Pasternakin ohjauksessa. Elokuva oli ainoa suuren budjetin omaava tuotanto 1930-luvun lopulla. Komediaparin Abbott ja Costellon kanssa tehtiin sopimukset. Mae West, W. C. Fields ja Marlene Dietrich vierailivat studiolla. Universal juoni tuotantosopimuksen tuottaja Walter Wangerin ja ohjaaja Fritz Langin kanssa. Vuonna 1945 brittiläinen elokuvatuottaja J. Arthur Rank otti yhtiön hallintaansa, mutta menetti kiinnostuksensa ja myi osuutensa pois 1952. Vuonna 1950 James Stewart teki sopimuksen yhtiön kanssa. 1950-luvun lopulla elokuvateollisuus joutui vaikeuksiin television suosion kasvun vuoksi.
Historia > MCA omistajana

Music Corporation of America eli MCA hankki yhtiön omistukseensa vuonna 1962. MCA:n näyttelijät Doris Day, Lana Turner ja Cary Grant tekivät sopimuksen Universalin kanssa. Vuonna 1968 NBC-yhtiö yhdistyi Universalin kanssa ja tuotanto keskittyi televisio-ohjelmien tekemiseen. Kuuluisia elokuvia kuitenkin tehtiin: esimerkkeinä Kiitorata, Svengijengi ’62, Puhallus, E.T. ja Jurassic Park. 1990-luvulla MCA muuttui MCA Universal Home Video Inc:ksi siirryttäessä videonauha- ja DVD-myyntiteollisuuteen.
Historia > Matsushita ja Vivendi

Lew Wassermann etsi rikasta liikekumppania, ja se löytyi Matsushita Electric -yhtiöstä, japanilaisesta elektroniikan valmistajasta. Matsushita myi osuutensa Seagramille, joka osti Polygramin 1999. Kesäkuussa 2000 Seagram myytiin mediayhtiö Vivendille.
Historia > NBCUniversal

Vuonna 2004 yhtiö myytiin General Electric -yhtiölle, joka on NBC:n osakas. Kaupan tuloksena muodostui uudelleen nimetty, nykyisin Comcastin omistuksessa oleva NBCUniversal-yhtiö. Vuosien aikana Universal on tehnyt sopimuksia pienempien yhtiöiden kanssa.
Suomessa toimivan Universal Pictures Finland Oy:n omistaa Bermudalle rekisteröity NBCU Dutch Holdings (Bermuda) Limited.
Universalin elokuvia > 1920–luku

White Youth (1920)
The Flaming Disc 1920)
A I Dream (1920)
The Dragon’s Net (1920)
The Adorable Savage (1920)
Kova nyrkki ja kylmä pää (Putting It Over, 1922)
Suuren oopperan kummitus (The Phantom of the Opera, 1925)
Keskiyöllä (The Cat and The Canary, 1927)
Nauruihminen (The Man Who Laughs, 1928)
Melodi of Love (Universal Studion ensimmäinen äänielokuva, 1928)
Teatterilaiva (Show Boat, äänielokuva, 1929)
Salaperäinen Broadway (Broadway, 1929)
Universalin elokuvia > 1930-luku

Länsirintamalta ei mitään uutta (All Quiet on the Western Front, 1930)
King of Jazz (1930)
Frankenstein (1931)
Dracula – vanha vampyyri (1931)
Universalin elokuvia > 1940-luku

Hiihtopartio (Ski Patrol, 1940)
Taaloja ja tuuria (The Bank Dick, 1940)
Black Friday (1940)
Veijari Villissä lännessä (My Little Chickadee, 1940)
Komppanian syntipukit (Buck Privates, 1941)
Ihmissusi (The Wolf Man, 1941)
Tappajat (The Killers, 1946)
Alaston kaupunki (The Naked City, 1948)
Hamlet (1948)
Universalin elokuvia > 1950-luku

Winchester ’73 – kohtalon ase (Winchester ’73, 1950)
Tuoksuvan kirjeen salaisuus (Thunder on the Hill', 1951)
Koko maailma oli hänen (The World in His Arms, 1952)
Kaikkia lippuja vastaan (Against All Flags, 1952)
Abbott ja Costello matkalla Marsiin (Abbott and Costello Go to Mars, 1953)
Helvettiin ja takaisin (To Hell and Back, 1955)
Tuuleen kirjoitettu (Written on the Wind, 1956)
Universalin elokuvia > 1960-luku

Spartacus (1960)
Linnut (The Birds, 1963)
Arabeski (Arabesque, 1966)
Fahrenheit 451 (1966)
Universalin elokuvia > 1970-luku

Kiitorata (Airport, 1970)
Svengijengi ’62 (American Graffiti, 1973)
Puhallus (The Sting, 1973)
Maanjäristys (Earthquake, 1974)
Tappajahai (Jaws, 1975)
Universalin elokuvia > 1980-luku

The Blues Brothers (1980)
Xanadu (1980)
E.T. (E.T. the Extra-Terrestrial, 1982)
Sofien valinta (Sophie’s Choice, 1982)
Bad Boys (1983)
Scarface – arpinaama (Scarface, 1983)
The Dream Teams (1989)
Unelmien kenttä (Fields of Dreams, 1989)
Universalin elokuvia > 1990-luku

Henry ja June (Henry & June, 1990)
Child’s Play 2 – murhaava nukke (Child’s Play 2, 1990)
Child’s Play 3 (1991)
Beethoven (1992)
Jurassic Park (1993)
Schindlerin lista (Schindler’s List, 1993)
Rohto (1995)
Twister (1996)
Kadonnut maailma – Jurassic Park (The Lost World: Jurassic Park, 1997)
Blues Brothers 2000 (1998)
Psycho (1998)
Bride of Chucky (1998)
American Pie (1999)
Hurricane (1999)
Muumio (The Mummy, 1999)
Universalin elokuvia > 2000-luku

Erin Brockovich (2000)
Gladiator (2000)
Hannibal (2001)
Hurjapäät (The Fast and the Furious, 2001)
Jurassic Park III (2001)
8 Mile (2002)
Peter Pan (2003)
Seed of Chucky (2004)
Doom (2005)
King Kong (2005)
Peaceful Warrior (2006)
Alpha Dog (2007)
Universalin elokuvia > 2010-luku

Kick-Ass (2010)
Pienin painajainen perheessä (Pienin painajainen perheessä, 2010)
Johnny English – uudestisyntynyt (Johnny English Reborn, 2011)
Les Misérables (2012)
Ted (2012)
Fast & Furious 6 (2013)
Curse of Chucky (2013)
Cult of Chucky (2017)
Mamma Mia: Here We Go Again! (2018)
Glass (2019)
Fast & Furious: Hobbs & Shaw (2019)
Universalin elokuvia > 2020-luku

Fast & Furious 9 (2021)
Jurassic World: Dominion (2022)
Fast & Furious X (2023)
Oppenheimer (2023)
Aiheesta muualla

Wikimedia Commonsissa on kuvia tai muita tiedostoja aiheesta .
Universal Pictures Elonetissä
Universal Studios
Carl Laemmle
Universal Studiosin sisäänkäynti

Käännös suomeksi
Varaque

| Varaque> Tiedot |
| --- | --- |
Toiminnassa:  2001–
Kotipaikka:  Helsinki
Laulukieli:  suomi
Levy-yhtiö:  Rocket Records  
Infobox OKNimi-testi OK: 
Varaque on helsinkiläinen 11-jäseninen lauluyhtye. Varaque julkaisi ensimmäisen ep-levynsä vuonna 2001. Seuraavana vuonna yhtye solmi levytyssopimuksen Johanna Kustannuksen kanssa. Vuonna 2003 Johanna Kustannus julkaisi Pekka Aarnion tuottaman yhtyeen debyyttialbumin Toivelauluja. Yhtyeen kakkosalbumi Ei hyvältä näytä ilmestyi yhtyeen oman Tallennekarhu-levymerkin kautta vuonna 2010.
Vuonna 2015 Rocket Records julkaisi Varaquen kaikki levytykset kokoelmana Meidän politiikkamme - Kaikki levytykset 2001-2015.
Varaquen kappaleet ovat pääosin Tuomas Nikulinin sävellyksiä sekä muun muassa Emmi Pöyhösen ja Inge Raution sanoituksia. Yhtye on levyttänyt myös uusina sävellyksinä muun muassa Pentti Saarikosken, Katri Valan ja Arvo Turtiaisen vanhaa runoutta.
Diskografia

EP (EP, Tallennekarhu 2001)
Todelliset vastarintaliikkeet (single, Pyramid 2002)
Voiton jumalattaresta (single, Pyramid 2003)
Toivelauluja (albumi, Pyramid 2003)
Vilpittömän konttoristin iltapäivälaulu (single, Pyramid 2007)
Ei hyvältä näytä (albumi, Tallennekarhu 2010)
Meidän politiikkamme - Kaikki levytykset 2001-2015 (kokoelma, Rocket Records 2015)
Planeettojen liikkeen on jatkuttava (albumi, Rocket Records 2018)
Aiheesta muualla

Yhtyeen Facebook-sivut
Volksbühne

Volksbühne am Rosa-Luxemburg-Platz
Volksbühne am Rosa-Luxemburg-Platz, lyhyemmin Volksbühne, on teatteri Saksan pääkaupungissa Berliinissä. Se sijaitsee Berliinin keskustassa Mitten kaupunginosassa Rosa-Luxemburg-Platzilla.
Volksbühnen juuret juontuvat Freie Volksbühne -liikkeeseen, joka työsti vision kansanteatterista (saks. Volksbühne) vuonna 1892. Nykyinen teatterirakennus rakennettiin vuosina 1913–1914 ja sen suunnitteli unkarinjuutalainen arkkitehti Oskar Kaufmann. Rakennus kärsi muun Berliinin tavoin mittavia vaurioita toisen maailmansodan ilmapommituksissa. Teatteri jäi Saksan demokraattisen tasavallan puolelle ja se jälleenrakennettiin vuosina 1950–1954 arkkitehti Hans Richterin johdolla.
Aiheesta muualla

Wikimedia Commonsissa on kuvia tai muita tiedostoja aiheesta .
Viralliset sivut
Vicente Iborra

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Vicente Iborra de la Fuente
Syntymäaika: 16. tammikuuta 1988 (ikä 36)
Syntymäpaikka: Moncada, Espanja
Pelipaikka: keskikenttäpelaaja
Pituus: 190 cm
Seura
Seura: Villarreal
Pelinumero: 10
Junioriseurat
: Levante
Seurat
| Vuodet | Seura | O | (M) |
| 2007–2008 | Levante B | 17 | (4) |
| 2008–2013 | Levante | 165 | (8) |
| 2013–2017 | Sevilla | 113 | (24) |
| 2017–2019 | Leicester City | 27 | (3) |
| 2019– | Villarreal | 17 | (2) |
 Seurajoukkueuran tilastot kattavat vain kansalliset sarjat, päivitetty 22. toukokuuta 2019.
Vicente Iborra de la Fuente (s. 16. tammikuuta 1988 Moncada, Espanja) on espanjalainen jalkapalloilija, joka edustaa Espanjan Primera Divisiónissa pelaavaa Villarrealia.
Ennen Leicesteriä Iborra toimi Sevillan kapteenina. Hän voitti espanjalaisseurassa kolmesti Eurooppa-liigan.
Seurajoukkueura

Iborra on Levanten junioriakatemian kasvatti. Hänet nostettiin seuran edustusjoukkueeseen kaudella 2007–2008, joukkueen kärsiessä taloudellisista vaikeuksista ja tämän vuoksi myös pienestä pelaajapulasta. Hän teki ensiesiintymisensä Primera Divisiónissa 13. tammikuuta 2008 ottelussa Real Madridia vastaan.
30. maaliskuuta 2008 Iborra teki ensimmäisen maalinsa joukkueessa ottelussa Almeríaa vastaan.
Heinäkuussa 2017 Iborra siirtyi Sevillasta Leicesteriin neljän vuoden sopimuksella.
Aiheesta muualla

Vicente Iborran esittely Levanten virallisella kotisivustolla (Arkistoitu – Internet Archive) (espanjaksi)
Vicente Iborran tilastot BDFutbol-sivustolla (englanniksi)
Vasileíes

| Vasileíes Βασιλείες |
| --- | --- |
 Vasileíesin kylä.
 Vasileíes
 Koordinaatit: 35°16′11″N, 25°8′9″E 
Valtio:  Kreikka
Hajautetun hallinnon alue:  Kreeta
Alue:  Kreeta
Alueyksikkö:  Iraklion
Kunta:  Iraklion
Hallinto:  
 – Asutustyyppi:  kylä
 – Kallikrates-koodi:  7101010201
Väkiluku (2011):  1 662
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Vasileíes (kreik. Βασιλείες; myös Vasilíes) on Kreikan kylä, joka sijaitsee Kreetan saarella. Se kuuluu hallinnollisesti Iraklionin kuntaan, Iraklionin alueyksikköön ja Kreetan alueeseen. Kylän väkiluku on 1 662 (vuonna 2011).
Vasileíesin Pyhän Georgioksen (Pyhän Yrjön, Ágios Geórgios) kirkko.
Vasileíesin kylä sijaitsee linnuntietä noin kahdeksan kilometriä etelään Iraklionin kaupungista. Vasileíes muodostaa myös laajemman kyläyhdyskunnan (Τοπική Κοινότητα Βασιλειών, Topikí Koinótita Vasileión), johon kuuluvat varsinaisen Vasileíesin kylän lisäksi kylät Ágios Vlásios ja Sílamos. Koko yhdyskunnan väkiluku on 2 256.
Aiheesta muualla

Kuvia tai muita tiedostoja aiheesta Vasileíes Wikimedia Commonsissa